GiliGold/VAD_KnessetCorpus huggingface dataset:
מוחמד ברכה:
אם יש הליך משפטי אל לה לכנסת לתחוב את אפה בהליך משפטי, על אחת כמה וכמה לנסות לשלול קניינו של האיש, של איש כלשהו.
רוחמה אברהם-בלילא:
חבר הכנסת ברכה, אני רוצה להבהיר את הצעת החוק שלי, אולי לא קראת אותה.
רוחמה אברהם-בלילא:
הצעת החוק מדברת על מי שהורשע בעבירה מסוג פשע והעונש עליה יותר משלוש שנים.
רוחמה אברהם-בלילא:
דהיינו, ההצעה יכולה לדבר על חבר כנסת שמואשם באונס, רצח וכו'.
רוחמה אברהם-בלילא:
אמרתי כבר בתחילת דבריי שמאוד מפריע לי שמהבית הזה ייצא חבר כנסת שעל פניו עשוי להיות מואשם בבגידה במדינת ישראל.
מוחמד ברכה:
כולם יודעים שמדובר בשטויות.
מוחמד ברכה:
ההאשמות נגדו הן כקליפת השום.
אסתרינה טרטמן:
אני מבינה שחברי הכנסת ברכה וטיבי ממלאים את חובתם ואני לא יודעת אם הייתי במקומם אם לא הייתי נוהגת כמותם.
אסתרינה טרטמן:
אני לא מסכימה עם זה, משום שלצערי האמוציה החברתית הסיטה את עיניהם מהניסוח של החוק.
אסתרינה טרטמן:
לא, אנחנו לא מתכוונים להיות חלופה לבית משפט.
אסתרינה טרטמן:
זה כתוב בפירוש והחוק בסך הכל פותח אופציה.
אסתרינה טרטמן:
כתוב: רשאי בית המשפט בנוסף לכל עונש שיטיל לקבוע כי ישללו ממנו את הפנסיה.
אסתרינה טרטמן:
אנחנו פותחים את האופציה, אבל משאירים את רשות השפיטה בידי בית המשפט.
אסתרינה טרטמן:
לפיכך כל הטיעון שהעלה חבר הכנסת ברכה אין לו כל בסיס.
אסתרינה טרטמן:
מעבר לכך, גם באשר לאמירה שנעשתה פה החלטה שהיא ממוקדת אישית כלפי אדם ספציפי – מה לעשות שהמציאות המרה מביאה אותנו לסיטואציה הזאת?
אסתרינה טרטמן:
אדם ספציפי בגד במדינת ישראל בהיותו אחד מנציגי הציבור שיושב בבית הזה.
אחמד טיבי:
איך את יודעת את זה?
מוחמד ברכה:
כבוד השופטת טרטמן, תירגעי קצת.
אסתרינה טרטמן:
גברתי היושבת-ראש, אני מבקשת להבהיר את דבריי היטב.
אסתרינה טרטמן:
אני ציטטתי משפט מהתקשורת, ואני בוודאי לא מקבלת את התקשורת כ"כזה ראה וקדש".
אסתרינה טרטמן:
אני מתייחסת לחקיקה.
מוחמד ברכה:
לפני לא הרבה זמן התקשורת שפטה גם אותך.
אסתרינה טרטמן:
זה בדיוק מה שאמרתי כרגע.
אסתרינה טרטמן:
הדיון שלנו כאן
אסתרינה טרטמן:
הוא לעניין הצעת החוק והצעת החוק לא משאירה את השפיטה לא בידיי, לא בידיכם ולא בידי אף אחד אחר, גם לא בידי התקשורת.
אסתרינה טרטמן:
הצעת החוק משאירה את זה בידי בית המשפט.
אסתרינה טרטמן:
כך ראוי וכך צריך ולכן חובה עלינו לתמוך בהצעת החוק.
רוחמה אברהם-בלילא:
לתשומת לב חברי הכנסת, נכון שציינתי את המשרה הציבורית של חבר הכנסת, אבל ייתכן שבמהלך הכנת הצעת החוק לקראת קריאה ראשונה נשקול להחיל את הצעת החוק גם על נושאי משרה ציבורית בכירים, כמו שופטים, מנכ"לים וכד'.
רוחמה אברהם-בלילא:
אני עוברת להצבעה על הרוויזיה של חבר הכנסת אחמד טיבי.
רוחמה אברהם-בלילא:
מי בעד הרוויזיה?
רוחמה אברהם-בלילא:
הצבעה בעד הרוויזיה – 2 נגד – 9 נמנעים – אין הרוויזיה לא נתקבלה.
רוחמה אברהם-בלילא:
אני מוסיפה גם את קולו של חבר הכנסת ביילין, דהיינו 3 בעד.
רוחמה אברהם-בלילא:
לפיכך הרוויזיה של חבר הכנסת טיבי לא התקבלה והצעת חוק העונשין (תיקון – שלילת תשלומים לחבר הכנסת לשעבר שהורשע בעבירה מסוג פשע), התשס"ז-2007, מקבלת פטור מחובת הנחה.
רוחמה אברהם-בלילא:
בקשת חבר הכנסת דוד רותם להקדמת הדיון ב: א.
רוחמה אברהם-בלילא:
הצעת חוק יסוד: הכנסת (תיקון הצהרת אמונים של חבר כנסת) ב.
רוחמה אברהם-בלילא:
הצעת חוק יסוד: הממשלה (תיקון – הצהרת אמונים)
רוחמה אברהם-בלילא:
אני עוברת לבקשתו של חבר הכנסת דוד רותם לפטור מחובת הנחה את הצעת חוק יסוד: הכנסת (תיקון – הצהרת אמונים של חבר כנסת).
דוד רותם:
בעצם מדובר בשני חוקים – האחד הוא תיקון לחוק יסוד: הכנסת, והשני זהה לו, תיקון בחוק יסוד: הממשלה.
דוד רותם:
בשניהם אני מבקש לתקן ולהוסיף להצהרת אמונים של שר או חבר כנסת אחרי המילים "מדינת ישראל כמדינה יהודית דמוקרטית", את המילים: לערכיה ולסמליה.
דוד רותם:
אני חושב ששמענו על כל האירועים שקרו בחודשים האחרונים ולאחר ששמענו ששרים מסרבים לשיר את ההמנון, אנחנו חייבים להגן על עצמנו כדמוקרטיה, כמדינה יהודית וציונית, על הערכים שלנו ועל הסמלים שלנו.
דוד רותם:
אני מבקש להוסיף את התיקון הזה לחוק מייד, כדי שלא יתברר לנו שאיחרנו את המועד.
רוחמה אברהם-בלילא:
האם מישהו רוצה להתייחס לדברים האלה?
רוחמה אברהם-בלילא:
מי בעד בקשתו של חבר הכנסת דוד רותם לפטור מחובת הנחה את הצעת חוק יסוד: הממשלה (תיקון – הצהרת אמונים), שמספרה פ/2525/17, וכן הצעת חוק יסוד: הכנסת (תיקון – הצהרת אמונים של חבר כנסת)?
רוחמה אברהם-בלילא:
הצבעה בעד ההצעה לפטור את הצעות החוק מחובת הנחה – 11 נגד – 1 נמנעים – אין ההצעה לפטור את הצעות החוק מחובת הנחה נתקבלה.
רוחמה אברהם-בלילא:
11 הצביעו בעד ומתנגד אחד, ולפיכך אני קובעת ששתי הצעות החוק קיבלו פטור מחובת הנחה.
מוחמד ברכה:
גברתי היושבת-ראש, לא היה קוורום.
רוחמה אברהם-בלילא:
לקוורום מספיקים תשעה.
רוחמה אברהם-בלילא:
בקשת חבר הכנסת משה גפני להקדמת הדיון בהצעת חוק מיסוי מקרקעין (שבח, מכירה ורכישה)(תיקון – הפחתת מס רכישה), התשס"ז-2007
רוחמה אברהם-בלילא:
חבר הכנסת גפני מבקש פטור מחובת הנחה בהצעת חוק מיסוי מקרקעין.
משה גפני:
אני מבקש פטור מחובת הנחה מסיבה טכנית.
משה גפני:
בחוק ההסדרים העברתי פטור ממס רכישה על דירה עד 600,000 שקל.
משה גפני:
המגמה של הממשלה היא לבטל את מס הרכישה.
משה גפני:
הנחתי את הצעת החוק הזאת רק בתחילת הכנסת, משום שלא הספקתי לעשות זאת קודם לכן.
משה גפני:
לפיכך, מסיבה טכנית, אני מבקש לאשר פטור מחובת הנחה, כדי שאוכל להיצמד להצעות חוק אחרות.
רוחמה אברהם-בלילא:
מכיוון שנמצאת כאן נציגת הממשלה, מן הראוי שנאפשר לה לדבר.
יעל קינן-מרקוביץ:
אנחנו חושבים שאין מקום לפטור מחובת הנחה, מכיוון שמדובר בהליך שאינו הליך שגרתי.
יעל קינן-מרקוביץ:
צריך נימוק מאוד מאוד חזק.
יעל קינן-מרקוביץ:
ביום ראשון עלתה הצעתו של חבר הכנסת גדעון סער, הצעת חוק מאוד דומה, בוועדת שרים לענייני חקיקה.
יעל קינן-מרקוביץ:
ועדת שרים לענייני חקיקה החליטה לדחות את ההחלטה ב-60 יום, על מנת שנציגי משרד האוצר יבואו בדברים עם המציע וכדי שנגיע למשא ומתן.
גדעון סער:
דרך אגב, מדוע נדרשים 60 יום כדי לשאת ולתת עמי?
יעל קינן –מרקוביץ:
אנחנו מוכנים לשאת ולתת גם ב-30 ימים.
יעל קינן –מרקוביץ:
זו היתה החלטת ועדת שרים.
יעל קינן –מרקוביץ:
ועדת שרים לענייני חקיקה גם החליטה שהיה ולא נמצה, לא נגיע למשא ומתן ויהיה סירוב, למעשה תידחה ההצעה.
גדעון סער:
לא, המליאה תחליט אם לדחות.
גדעון סער:
זו תהיה עמדתכם והמליאה היא שתאשר או לא תאשר.
יעל קינן –מרקוביץ:
אני רוצה גם לציין ש-45 ימים של החובה להניח כמובן שכלולים במניין ה-60 ימים.
גדעון סער:
מה שעשתה עכשיו נציגת הממשלה הוא בגדר הוספת חטא על פשע.
גדעון סער:
פה אני מגן על זכותו של חבר הכנסת גפני, לא על זכותי, כי אני לא צריך פטור מחובת הנחה.
גדעון סער:
כל מטרת החלטת ועדת השרים לענייני חקיקה לשאת ולתת תוך 60 יום על הצעת החוק היא רק כדי להרוויח זמן בהצעה שברמה העקרונית כל הכנסת תומכת בה, בעצם לתמרן את הכנסת להתנגד להצעת החוק בלי להגיד מפורשות שהם נגד המס המטורף הזה, בעיקר על דירות שאינן דירות יוקרה.
גדעון סער:
לכן, אם ממילא אני זכאי להעלות את ההצעה שלי כפי שנקבע, למה לפגוע בחבר הכנסת גפני שתוכן ההצעה שלו מאוד דומה ולהתנגד לפטור מחובת הנחה?
גדעון סער:
מה, זה הפרד ומשול?
גדעון סער:
האם חושבים שאני לא יכול ליצור חזית עם חבר הכנסת גפני גם ככה?
גדעון סער:
לפיכך אני מבקש לאשר את בקשתו של חבר הכנסת גפני לפטור מחובת הנחה.
יעל קינן –מרקוביץ:
לא מדובר בדירות יוקרה, זו טעות.
רוחמה אברהם-בלילא:
אני מבקשת לא להתפרץ.
רוחמה אברהם-בלילא:
חבר הכנסת דוד אזולאי, ולאחר מכן הצבעה.
דוד אזולאי:
שמעתי את דברי נציגת הממשלה שנאמרו בלהט כה רב.
דוד אזולאי:
ישבתי פה והרבה פעמים נתבקשנו על ידי הממשלה לתת פטור מחובת הנחה על הצעות חוק, אבל לא שמענו נימוקים כל כך משכנעים למה לא צריך פטור מחובת הנחה.
דוד אזולאי:
אני מתפלא שלפתע פתאום הממשלה מביאה נימוקים משכנעים נגד פטור מחובת הנחה.
אורי אריאל:
מה גם שזה פטור מחובת הנחה על יומיים.
רוחמה אברהם-בלילא:
הצבעה בעד ההצעה לפטור את הצעת החוק מחובת הנחה – 13 נגד – אין נמנעים – אין ההצעה לפטור את הצעות החוק מחובת הנחה נתקבלה.
רוחמה אברהם-בלילא:
13 הצביעו בעד, ללא מתנגדים או נמנעים, ההצעה התקבלה.
רוחמה אברהם-בלילא:
תשלומים נלווים לקצבה לחבר הכנסת לשעבר שאינו יכול לעשות בהם שימוש
רוחמה אברהם-בלילא:
אנחנו מתכוונים לדון בהצעה של המחלקה המשפטית של הכנסת באשר לשלילת זכאותם של חברי כנסת לשעבר לקבלת הטבות כמו טלפון ועיתון.
רוחמה אברהם-בלילא:
ישנן סיטואציות לפיהן יש חברי כנסת שזכאים לקבל את ההטבה הזאת - - -
גדעון סער:
עם כל הכבוד, יש בשעה 11 הצבעה על החוקים לטובת ניצולי שואה ללא דיון תחילה, משום שזה נדחה מפעם קודמת.
גדעון סער:
את הדיון בנושא שאת מבקשת להעלות עתה לא נוכל להשלים היום.
אסתרינה טרטמן:
אבל מדובר רק בחברי כנסת שאינם יכולים לעשות שימוש בהטבה הזאת.
גדעון סער:
אני לא יודע ואני רוצה לדון בזה בכובד ראש.
גדעון סער:
הנושא של ניצולי שואה חשוב ואנחנו צריכים לארגן את חברי הכנסת להצבעה.
גדעון סער:
ההצבעה תתקיים בשעה 11 עוד לפני הטכס של הווטרנים.
רוחמה אברהם-בלילא:
אני מציעה להתחיל עתה את הדיון, לקיימו עד השעה 11 ולסיימו בשבוע הבא.
רוחמה אברהם-בלילא:
כאמור, יש מצבים בהם חברי כנסת אינם יכולים לעשות שימוש בהטבה שניתנת להם – חלקם לא נמצאים בארץ, חלקם במצב רפואי שאינו מאפשר להם להשתמש בהטבה.
רוחמה אברהם-בלילא:
היועצת המשפטית לוחשת באוזני שישנם גם חברי כנסת שנמצאים בכלא ומן הסתם לא יכולים להשתמש בהטבה.
רוחמה אברהם-בלילא:
ההטבה המדוברת מסתכמת ב-8,400 שקלים לשנה.
ארבל אסטרחן:
מדובר בטלפון נייד ונייח.
אורי אריאל:
בכלא אין טלפון?
רוחמה אברהם-בלילא:
אנחנו צריכים לשקול את כל הסיטואציה הזאת, משום שבאותה עת אותו חבר כנסת אינו עושה שימוש בהטבה שהוא מקבל, אם משום שהוא בחו"ל או בכלא, והרי הוא לא יבקש שישלחו לו עיתון לחו"ל .
אסתרינה טרטמן:
אפשר לעשות שימוש בטלפון נייח בחו"ל.
נסים זאב:
מה הבקשה?
רוחמה אברהם-בלילא:
אם יש חברי כנסת שאינם יכולים לעשות שימוש בהטבה הזאת, הם לא יקבלו את ההטבה לפרק הזמן בו אינם יכולים להשתמש בה.
רוחמה אברהם-בלילא:
לדוגמה, נניח שחבר כנסת קיבל הצעה לעבוד בחוץ לארץ.
רוחמה אברהם-בלילא:
מן הסתם הוא לא נמצא בארץ.
רוחמה אברהם-בלילא:
מוצע להפסיק לו את ההטבה עד אשר יחזור לארץ.
רוחמה אברהם-בלילא:
כך גם חברי כנסת שנמצאים בבית סוהר או במצב רפואי שאינו מאפשר להם להשתמש בהטבה.
רוחמה אברהם-בלילא:
למשל, ראש הממשלה אריאל שרון לא משתמש בהטבה, הוא לא קורא את העיתון.
רוחמה אברהם-בלילא:
מדובר בכספי ציבור ומן הראוי שוועדת הכנסת תחשוב על הסיטואציה הזאת ותחסוך הוצאה מיותרת של כספי ציבור.
רוחמה אברהם-בלילא:
צריך לבדוק איך לעשות סדר בכל הנושא הזה.
נסים זאב:
יש הבדל בין חבר כנסת שנמצא בכלא לבין חבר כנסת שנמצא בחו"ל או שהוא במצב רפואי מסוים שאינו מאפשר לו להשתמש בהטבה.
נסים זאב:
לדעתי אסור להשוות בין השניים.
רוחמה אברהם-בלילא:
לכן זה מובא לדיון .
דוד אזולאי:
מי יקבע אם חבר הכנסת יכול להשתמש או לא יכול להשתמש או מי משתמש באותה הטבה?
דוד אזולאי:
אני מציע לדחות כרגע את הדיון ולדון בזה בהזדמנות אחרת, כדי שנוכל להתייחס בצורה ראויה לנושא.
רוחמה אברהם-בלילא:
מונחת לפנינו הצעה של היועצים המשפטיים שמדברת בצורה ברורה על מקרים בהם ברור שחבר הכנסת לשעבר אינו יכול להשתמש בעצמו בתשלומים אלה, אם בגלל שחבר הכנסת נמצא בכלא או בשל כך שחבר הכנסת אינו מתגורר דרך קבע בארץ, לרבות אם הוא בשליחות או אם הודיע שאין בכוונתו להתגורר בישראל.
רוחמה אברהם-בלילא:
המקרה של עזמי בשארה בהחלט רלוונטי לכאן.
רוחמה אברהם-בלילא:
חבר כנסת לשעבר אשר לא גר בארץ, לא מתייצב לחקירה, מדוע שיקבל טלפון נייח או נייד או עיתון לביתו?
רוחמה אברהם-בלילא:
אם יחזור, יתייצב לחקירה, יוכל להמשיך ליהנות מזכאות זו.
רוחמה אברהם-בלילא:
מדובר בהטבה שניתנת לחברי כנסת לשעבר בגובה של כ-8,400 שקלים לשנה.
אורי אריאל:
ההצעה הזאת תכניס אותנו לסיבוכים בלתי אפשריים.
אורי אריאל:
מי שיושב בכלא יכול לעבוד עם הטלפון – אם זה טלפון שלו או טלפון ציבורי – ויכול לקבל עיתונים.
אורי אריאל:
אני רוצה להציע לך, גברתי היושבת ראש, לבטל את ההטבה בכלל.
אורי אריאל:
אפשר לומר שלחבר הכנסת לשעבר מגיעה ההטבה הזאת במשך חצי שנה לאחר סיום כהונתו, כי עדיין יש איזושהי המשכיות.
אורי אריאל:
זוהי הטבה שסימן שאלה גדול מרחף מעליה ואפשר לוותר עליה.
אורי אריאל:
אני מציע לא להיכנס לכל המצבים האפשריים, כי עכשיו יש מקרה כזה ומחר יהיה אחר.
אורי אריאל:
אם ההטבה קיימת, שתישאר לכולם.
אורי אריאל:
מי שיואשם בבגידה, הרי יש לך הצעה לעונשים הרבה יותר חמורים.
אורי אריאל:
מצדי שיישאר לאחד כזה העיתון, אבל שלא יקבל פנסיה.
רוחמה אברהם-בלילא:
אנחנו צריכים לחשוב גם על זה, כי מדובר בכספי ציבור, ולא מעט.
אורי אריאל:
אני יושב פה כדי לחשוב איתך על כספי הציבור ולכן אני מציע לבטל לגמרי את ההטבה הזאת ואז לא תהיינה בעיות.
אורי אריאל:
אולי צריך לתת את ההטבה הזאת רק עד חצי שנה מסיום כהונת חבר הכנסת.
אורי אריאל:
כך אפשר לחסוך הרבה מאוד כספי ציבור.
אורי אריאל:
אל לך להיכנס להבחנות האלה, כי אין להן סוף.
רוחמה אברהם-בלילא:
אני רוצה להזכיר לך שוועדת גרונאו המליצה לבטל זכאות אחרי שנתיים מתום הכהונה של חבר הכנסת, אבל ועדת הכנסת דחתה את ההמלצה.
רוחמה אברהם-בלילא:
כרגע יש הצעה נוספת, התפתחות נוספת, שלעניות דעתי איננה מתקבלת על הדעת, כאשר חבר הכנסת נמצא בחו"ל.
אורי אריאל:
מה הבעיה לקבל עיתון בחו"ל?
רוחמה אברהם-בלילא:
אני חושבת שלא נכון שכנסת ישראל תמשיך לשלם לאותו חבר כנסת את אותה הטבה.
רוחמה אברהם-בלילא:
הוא נמצא בחו"ל ולא בשליחות.
אורי אריאל:
אני מסכים איתך, רק שאני מרחיב את ההצעה.
משה שרוני:
בהתחלה דנו בהצעת חוק וכולם הסכימו לה, מה שונה ההצעה הזאת?
משה שרוני:
אדם נמצא בבית סוהר, ואנחנו צריכים לשלם לו מכספי ציבור את הטלפון והעיתון.
משה שרוני:
איפה השכל הישר?
משה שרוני:
מה קורה איתנו?
משה שרוני:
אדם נמצא בחוץ לארץ שנתיים-שלוש ואנחנו צריכים לשלם על עיתון שהוא נותן למישהו אחר ועל טלפון שהוא משתמש בחו"ל?
משה שרוני:
איפה נשמע דבר כזה?
משה שרוני:
זה דבר מגוחך.
משה שרוני:
אני חושב שזו הצעת חוק נבונה ונכונה.
ארבל אסטרחן:
לא מדובר בפנסיה.
משה שרוני:
מדובר בכספי ציבור.
משה שרוני:
אם חבר הכנסת לשעבר נמצא בבית סוהר, זה משום שהוא עבר עבירה שיש עמה קלון, ואנחנו צריכים לתת לו את ההטבה?
משה שרוני:
איפה ההיגיון?
משה שרוני:
איפה היושר?
משה שרוני:
איפה המוסר?
אסתרינה טרטמן:
אני מסכימה שיש בזה אבסורד ושיש היגיון בהצעת החוק - - -
רוחמה אברהם-בלילא:
לא מדובר בהצעת חוק, זה רק תיקון לתקנון.
אסתרינה טרטמן:
כדי להימנע מהמצבים שחבר הכנסת אריאל העלה, אנחנו צריכים להיות מאוד ברורים בהגדרה של מי עומד בקריטריונים ומי לא.
אסתרינה טרטמן:
צריך לשים פוקוס על בהירות, כדי למנוע מצב של פרשנות.
רוחמה אברהם-בלילא:
אני מבקשת שלישיבה הבאה יובא בפנינו נוסח ברור מי כן, מי לא ולמה לא.
ארבל אסטרחן:
הכנתי נוסח שמונח בפני חברי הכנסת ואני אשמח לקבל הערות עליו.
יעקב מרגי:
אני מתכבד לפתוח את ישיבה מס' 109 של ועדת הכנסת.
יעקב מרגי:
על סדר-היום: בקשת יושב-ראש ועדת העבודה, הרווחה והבריאות להעברת הצעת חוק אימוץ ילדים (תיקון מס' 4), התשס"ג-2003 (מ/49), מוועדת העבודה, הרווחה והבריאות לדיון בוועדת החוקה, חוק ומשפט.
יעקב מרגי:
אדוני יושב-ראש הוועדה, אני מבין שיש הסכמה בין שני ראשי הוועדות.
יעקב מרגי:
יורם מרציאנו: נראה לי מוזר.
יעקב מרגי:
משה שרוני: כן, להעביר לוועדת החוקה.
יעקב מרגי:
יורם מרציאנו: זה מקובל עליך?
יעקב מרגי:
משה שרוני: כן, מקובל.
יעקב מרגי:
אימוץ זה עניין חוקתי, פר אקסלנס.
יעקב מרגי:
ג'ודי וסרמן: עניין של סטטוס – זה נושא של ועדת החוקה.
יעקב מרגי:
היו"ר יעקב מרגי: מי בעד אישור העברת הצעת החוק מוועדת העבודה, הרווחה והבריאות לוועדת החוקה, חוק ומשפט?
יעקב מרגי:
ה צ ב עה בעד – 6 נגד – אין נמנעים – אין בקשת יושב-ראש ועדת העבודה, הרווחה והבריאות להעברת הצעת חוק אימוץ ילדים (תיקון מס' 4), התשס"ג-2003 (מ/49), מוועדת העבודה, הרווחה והבריאות לדיון בוועדת החוקה, חוק ומשפט נתקבלה.
יעקב מרגי:
פה אחד, הוחלט להעביר את הצעת החוק לוועדת החוקה, חוק ומשפט.
יעקב מרגי:
בקשת יושב-ראש ועדת החוקה, חוק ומשפט להעברת נושא המבנה הארגוני של קופות החולים, מתוך הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת התקציב 2007), התשס"ז-2006 [פרק ג', סעיפים 14(1), (3), 15], מוועדת החוקה חוק ומשפט לדיון בוועדה אחרת
יעקב מרגי:
נושא שני על סדר-היום: בקשת יושב-ראש ועדת החוקה, חוק ומשפט להעברת נושא המבנה הארגוני של קופות החולים, מתוך הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת התקציב 2007), התשס"ז-2006 [פרק ג', סעיפים 14(1), (3), 15], מוועדת החוקה, חוק ומשפט לדיון בוועדה אחרת.
יעקב מרגי:
יושב-ראש ועדת החוקה, חוק ומשפט ביקש להעביר את הנושא מהוועדה בראשותו משום שהוא נוגע בדבר, הוא איננו רוצה שהדיון יתקיים אצלו.
יעקב מרגי:
נסים זאב: אולי בוועדת הכלכלה.
יעקב מרגי:
דוד אזולאי: ועדת העבודה והרווחה.
יעקב מרגי:
היו"ר יעקב מרגי: שר הבריאות ויושב-ראש ועדת העבודה, הרווחה והבריאות מבקשים להעביר את הנושא לדיון בוועדת העבודה, הרווחה והבריאות.
יעקב מרגי:
יושב-ראש ועדת הכספים מבקש להעביר את הנושא לדיון בוועדת הכספים.
יעקב מרגי:
אני הייתי ממליץ כך.
יעקב מרגי:
מאחר שיושב-ראש ועדת הכספים איננו נוכח, והוא טוען שלמבנה הארגוני יש השלכות כספיות, הייתי מציע לשני ראשי הוועדות להיפגש השבוע.
יעקב מרגי:
משה שרוני: לא, אין שום סיבה.
יורם מרציאנו:
חבר הכנסת שרוני, תן לי להיות הסנגור שלך.
יורם מרציאנו:
היה בזמנו סיכום בדיון בוועדת הכנסת – במסגרת הדיון על חוק ההסדרים – היתה התחייבות של הקואליציה להעביר את הנושא לוועדת העבודה והרווחה.
יורם מרציאנו:
היתה התחייבות.
יורם מרציאנו:
היו"ר יעקב מרגי: אני מבקש לסיים את ההצעה שלי.
יורם מרציאנו:
תמיד אפשר להעביר את זה – עוד שבוע זה לא קריטי לחוק ההסדרים.
משה שרוני:
הולכים לקבוע את המבנה.
משה שרוני:
היו"ר יעקב מרגי: אז עוד שבוע.
משה שרוני:
חבר הכנסת שרוני, השבוע תהיה הידברות עם חבר הכנסת סטס מיסז'ניקוב.
משה שרוני:
משה שרוני: מה זה שייך לוועדת הכספים, תסלח לי מאוד.
משה שרוני:
היו"ר יעקב מרגי: מדובר בעלויות כספיות.
משה שרוני:
משה שרוני: זה לא שייך לכספים.
משה שרוני:
היו"ר יעקב מרגי: אני אקרא את מכתבו של יושב-ראש ועדת הכספים.
משה שרוני:
יורם מרציאנו: עם כל הכבוד ליושב-ראש ועדת הכספים, היתה התחייבות בוועדת הכנסת כאשר דנו בנושא חוק ההסדרים.
יואל חסון:
נחליט בשבוע הבא.
יואל חסון:
יורם מרציאנו: מה נותן שבוע נוסף?
יואל חסון:
או שיש התחייבויות של הקואליציה שאנחנו נכבד אותן, או שיש סחבת וכל מיני תרגילים – כאשר זה לא המקום ולא הזמן.
יואל חסון:
היו"ר יעקב מרגי: הפנייה של יושב-ראש ועדת הכספים היא ליושבת-ראש ועדת הכנסת, חברת הכנסת רוחמה אברהם: "בפני ועדת הכנסת שבראשותך עומדת ההחלטה בדבר העברת הדיון בתיקון לחוק ביטוח בריאות ממלכתי (פרק ג', סעיפים 14, 15), אשר פוצל מחוק ההסדרים במשק המדינה לשנת הכספים 2007.
יואל חסון:
לאור העובדה כי הנושא הינו שינויים מבניים במבנה הניהולי והארגוני של קופות החולים, ולאור העובדה כי לעניין השלכות כספיות נרחבות (ובפרט – שיפוי קופות חולים על-ידי אוצר המדינה בשל תפקוד לקוי), אודה אם יועבר הדיון בהצעת החוק לוועדת הכספים.
יואל חסון:
" לפני שאתן לחברי הכנסת להתבטא, אני מבקש שתתייחסו גם לעובדות שקדמו לדיון הזה.
יואל חסון:
כאשר קיבלתי על עצמי להחליף את מקומה של יושבת-ראש הוועדה, התחייבתי וקיבלתי על עצמי להעביר נושאים בהסכמה.
יואל חסון:
זוהי עובדה ראשונה.
יואל חסון:
שנית, אף אחד אינו יכול לומר שהצעת החוק הזאת אינה נושקת לוועדת העבודה, הרווחה והבריאות ואף אחד אינו יכול לומר שהיא לא נושקת לוועדת הכספים.
יואל חסון:
ג'ודי וסרמן: כל הצעת חוק נושקת לוועדת הכספים.
יעקב מרגי:
בסך הכול, מה ביקשנו?
יעקב מרגי:
להידבר השבוע.
יעקב מרגי:
הבנתי שיושב-ראש ועדת הכספים אינו נמצא.
יעקב מרגי:
אני מציע להידבר במהלך השבוע.
יעקב מרגי:
לדעתי האישית, צריכה לדון בהצעה ועדה משותפת, אבל למה לקבל החלטות היום כאשר אפשר לקבל החלטות בשבוע הבא?
יעקב מרגי:
אין כאן עניין קריטי.
יעקב מרגי:
יורם מרציאנו: רבותי, אני לא מבין את העניין של עוד שבוע.
יעקב מרגי:
היו כל כך הרבה חודשים כדי להגיע לדיון מסודר ולבוא לפה עם הסכמה.
יעקב מרגי:
בכל הכבוד, אני רואה את עצמי פוגע בעצמי ובאמינות שלי כאשר עולים לכאן לבקש שבוע נוסף.
יעקב מרגי:
חוץ מאשר איזשהם תרגילים שאני לא מבין אותם – וכפי הנראה יש פה איזשהו תרגיל - - - היו"ר יעקב מרגי: לא, לא.
יעקב מרגי:
יורם מרציאנו: אני יודע שאני בכנסת חונכתי – לפחות בתקופה הקצרה שבה אני מכהן – שאנחנו צריכים לדעת לכבד את המילה שלנו.
יעקב מרגי:
לפני מספר חודשים ישבנו בוועדת הכנסת , סיכמנו שהנושא עובר לוועדת העבודה, הרווחה והבריאות – על דעתו של אביגדור יצחקי שהיה היושב-ראש הקודם, על דעתי ועל דעת חבר הכנסת שרוני.
יעקב מרגי:
כשעלתה הסוגיה הזאת בדיון, חבר הכנסת שרוני "עשה שרירים".
יעקב מרגי:
הבטחנו לו – גם חבר הכנסת אביגדור יצחקי וגם אני – שאנחנו נעביר את הנושא לוועדה בראשותו, והנה עכשיו יש משא-ומתן.
יעקב מרגי:
אין משא-ומתן.
יעקב מרגי:
צריך לכבד את המילה שלנו.
יעקב מרגי:
שום משא-ומתן בעניין הזה לא מקובל.
יעקב מרגי:
לכן, אני עומד על דעתי לקיים הצבעה ולהעביר זאת היום כדי לכבד את המילה שלי.
יעקב מרגי:
גדעון סער: אדוני היושב-ראש, ההצעה היא הצעה ממשלתית.
יעקב מרגי:
לכאורה, ההצעה שלך היתה יכולה להיות לי נוחה, אדוני היושב-ראש, כי מדובר בהצעת חוק ממשלתית שפוצלה מחוק ההסדרים.
יעקב מרגי:
מה אכפת לי שהיא תתעכב לא רק עוד שבוע?
יעקב מרגי:
עוד שבועיים.
יעקב מרגי:
ובכלל, אני – משום דרכי שלום – תמיד מעדיף ללכת בדרך של פשרה, אבל פה יש בעיה.
יעקב מרגי:
מלכתחילה, הנושא הזה לא היה צריך לעבור לוועדת החוקה; מלכתחילה, היתה חוות-דעת משפטית שהנושא צריך לעבור לוועדת העבודה, הרווחה והבריאות; מלכתחילה – או לא מלכתחילה - היום, שוב, יש מכתב שנמצא בפנינו של היועצת המשפטית לכנסת, שאומר שהנושא חייב לעבור לוועדת העבודה והרווחה.
יעקב מרגי:
על כן, אם אחרי מסע הנדודים הזה, בסופו של דבר יושב-ראש ועדת החוקה עצמו ויתר על קיום הדיון בוועדה שלו, ומאחר שזה גם פוצל מחוק ההסדרים, ומאחר שמדובר בנושא שהוא מבחינה ייעודית שייך לוועדת העבודה, הרווחה והבריאות – נושא קופות חולים – אני מציע להעביר את הנושא לוועדת העבודה, הרווחה והבריאות.
יעקב מרגי:
בלי לפגוע בהערכה הרבה שאני רוחש ליושב-ראש ועדת הכספים, אני חושב שבמקרה זה הצדק לא איתו.
יעקב מרגי:
משה שרוני: אני לא יודע, ועדת הכספים לא מצאה לנכון לדבר איתי בכלל.
יעקב מרגי:
יורם מרציאנו: הוא לא יודע על זה בכלל.
יעקב מרגי:
משה שרוני: כנראה שיש לחץ מצד הממשלה, מצד האוצר.
יעקב מרגי:
לא יכולים לחכות שוב עוד שבוע, אני מצטער מאוד.
יעקב מרגי:
יש כאן חברי כנסת מכובדים שבאו לישיבה הזאת, עם הדעה שלהם, וההחלטה צריכה להתקבל היום, לא צריך לדחות את זה.
יעקב מרגי:
איזה נושא כספים יש כאן כאשר מדובר על מבנה ארגוני?
יעקב מרגי:
יורם מרציאנו: חבר הכנסת מרגי, אתמול אכלתי צהריים עם יושב-ראש ועדת הכספים – תאמין לי שדיברנו על הרבה מאוד נושאים שקשורים בעבודת הקואליציה, וזה כלל לא עלה, זאת אומרת שהוא לא יודע על כך בכלל.
יואל חסון:
אדוני היושב-ראש, אין כאן עניין של תרגילים, הרי שתי הוועדות הן ועדות של הקואליציה ואין כאן עניין משמעותי באיזו ועדה זה יידון, חוץ מאשר העניין המהותי.
יואל חסון:
אני חושב שאין כאן עניין פוליטי של תרגילים כאלה או אחרים משום ששתי הוועדות הן ועדות קואליציוניות.
יואל חסון:
יש כאן עניין מהותי, ואני חושב שבעניין המהותי בסופו של דבר הנושא הזה צריך להיות נדון בוועדת העבודה, הרווחה והבריאות.
יואל חסון:
לפיכך, אדוני היושב-ראש, אני מציע לקיים הצבעה, להעלות את האפשרות לאיזו ועדה להעביר את הנושא.
יואל חסון:
אני חושב שהנושא צריך לעבור לוועדת העבודה, הרווחה והבריאות.
יואל חסון:
דוד אזולאי: הטיעון שנשמע כאן, שצריך להעביר את הנושא לוועדת הכספים היות שמדובר בנושא תקציבי – הטיעון הזה תמיד יכול לעלות כי אין נושא שבסופו של דבר אין לו עלויות.
יואל חסון:
לכל נושא יש עלויות, ולכן נצטרך תמיד להעביר את כל הדיונים לוועדת הכספים.
יואל חסון:
לכן, הטיעון הזה מבחינתי לא תופס.
יואל חסון:
יחד עם זאת, כחבר בוועדת העבודה, הרווחה והבריאות, אני אומר שהנושא הזה הוא נושא רק של ועדת העבודה והרווחה ולא של ועדת הכספים, ומקומו רק שם.
יואל חסון:
לגבי הטענה שלך, אדוני היושב-ראש, שאתה צריך היום להביא רק נושאים שהם בהסכמה- מלכתחילה, לא היית מביא את הנושא היום.
יואל חסון:
היו"ר יעקב מרגי: אי-אפשר להוריד נושא מסדר-היום מרגע שהוא פורסם.
יואל חסון:
דוד אזולאי: אפשר לפעול לפי ההצעה שלך, ששני הצדדים ידונו בכך היום, ומחר אפשר להעלות את זה על סדר-היום.
יואל חסון:
נסים זאב: ההיגיון אומר שהנושא צריך להיות נדון בוועדת העבודה והרווחה, אבל זה לא חברי וזה לא נכון לעשות מין מחטף ולקבל הכרעה היום – אם ניתן לקבל את ההחלטה ביום רביעי.
יואל חסון:
קריאה: זה לא מחטף.
יואל חסון:
נסים זאב: סליחה, הצבעה.
יואל חסון:
אני חושב שזה כן נכון וחברי – במקרה הזה בפרט, כששני יושבי-הראש, כל אחד אומר: כולה שלי ואני צריך לדון בסוגיה הזאת.
יואל חסון:
מן הראוי לתת יום אחד נוסף.
יואל חסון:
אני רוצה לומר לחברי היושב-ראש – היו הצעות חוק שעד שבאו לוועדת הכנסת ועד שקיבלה הוועדה הכרעה לאיזו ועדה הנושא יעבור, לקח חודשיים ושלושה חודשים.
יואל חסון:
לכן, אפשר לחכות יומיים.
יואל חסון:
זהבה גלאון: אפשר להצביע, אדוני?
יואל חסון:
נסים זאב: צריכות להתקיים שתי הצבעות.
יואל חסון:
היו"ר יעקב מרגי: עוד שתי התייחסויות.
יואל חסון:
מה אכפת לכם.
יואל חסון:
זהבה גלאון: אכפת לנו, אנחנו מכירים את השיטה הזאת.
יואל חסון:
היו"ר יעקב מרגי: התייחסות של עוד שני חברי כנסת.
יצחק גלנטי:
רבותי, כל נושא שיש בו הוצאה הכי קטנה – ניתן להעביר אותו לוועדת הכספים, אז מה נפקא מנה?
יצחק גלנטי:
אין בזה היגיון.
יצחק גלנטי:
מצד שני, אין ספק שהנושא הארגוני של קופות החולים פוגע במפורש במסגרת הפעולה של ועדת העבודה והרווחה, מה עוד שלא נאמר על-ידי ועדת החוקה, חוק ומשפט ולא נמצאה שום אפליה לגבי שום ועדה.
יצחק גלנטי:
לכן, המקום הטבעי של הנושא הוא בוועדת העבודה והרווחה.
יצחק גלנטי:
דוד רותם: אדוני היושב-ראש, מדובר בנושא שהוא מאוד כבד, בעיקר מבחינה כלכלית, כי בסופו של דבר, לא חשוב מה יחליטו – מישהו יצטרך לשלם עבור הדברים האלה.
יצחק גלנטי:
אני הייתי מציע שתיקבע ועדה משותפת לוועדת הכספים ולוועדת העבודה והרווחה ושהיא תדון בנושא הזה, וכך נכלול גם את הנושא הכלכלי וגם את הנושא החברתי.
יצחק גלנטי:
היו"ר יעקב מרגי: מי בעד להעביר את הנושא לוועדת העבודה, הרווחה והבריאות?
יצחק גלנטי:
נסים זאב: סליחה.
יצחק גלנטי:
אני מבקש שתי הצבעות.
יצחק גלנטי:
היו"ר יעקב מרגי: לא, לא.
יצחק גלנטי:
אני מביא זאת כיושב-ראש הוועדה, זה על סדר-היום.
יצחק גלנטי:
תרצה – תצביע בעד; תרצה- תצביע נגד.
אסתרינה טרטמן:
לא, אבל אנחנו מבקשים להעלות להצבעה אופציה של ועדה משותפת.
אסתרינה טרטמן:
היו"ר יעקב מרגי: מי בעד להעביר את הנושא לוועדת העבודה, הרווחה והבריאות?
אסתרינה טרטמן:
תגיד מה האלטרנטיבה.
אסתרינה טרטמן:
היו"ר יעקב מרגי: אם זה ייפול.
אסתרינה טרטמן:
אדוני היושב-ראש, זה לא מוצג בצורה ברורה.
אסתרינה טרטמן:
היו"ר יעקב מרגי: את נכנסת בסוף הדיון, סליחה.
אסתרינה טרטמן:
אני מכירה את הדיון היטב.
אסתרינה טרטמן:
היו"ר יעקב מרגי: הדיון היה האם להעביר לוועדת כספים או לוועדת העבודה והרווחה, כך שהאלטרנטיבה ברורה.
אסתרינה טרטמן:
ה צ ב ע ה בעד – 11 נגד – אין נמנעים – אין בקשת יושב-ראש ועדת החוקה, חוק ומשפט להעברת נושא המבנה הארגוני של קופות החולים, מתוך הצעת חוק ההסדרים במשק המדינה (תיקוני חקיקה להשגת יעדי התקציב והמדיניות הכלכלית לשנת התקציב 2007), התשס"ז-2006 [פרק ג', סעיפים 14(1), (3) 15], מוועדת החוקה, חוק ומשפט לדיון בוועדת העבודה, הרווחה והבריאות נתקבלה.
יעקב מרגי:
11 בעד, אין מתנגדים, אין נמנעים.
אסתרינה טרטמן:
אני מבקשת רוויזיה.
אסתרינה טרטמן:
היו"ר יעקב מרגי: יש לך שתי דקות.
אסתרינה טרטמן:
הפסקה.
אסתרינה טרטמן:
היו"ר יעקב מרגי: מי בעד הרוויזיה?
אסתרינה טרטמן:
ה צ ב ע ה בעד – 2 נגד – רוב נמנעים – אין הרוויזיה לא נתקבלה.